钦定古今图书集成/方舆汇编/职方典/第1252卷 > 《石鼓山记》前人
## 钦定古今图书集成/方舆汇编/职方典/第1252卷 > 《石鼓山记》前人

十四日，泊衡州，谒石鼓书院，实州学也。始诸郡未命
教时，天下有书院四：徂徕、金山、岳麓、石鼓石鼓，山名
也。州北行，冈垄将尽，忽山石一峰起，如大石矶，浸江
中，蒸水自邵阳来绕其左，潇湘自零陵来绕其右，而
皆会于合江亭之前，并为一水以东去石鼓，雄踞要
会，大略如《春秋》霸主，令诸侯勤王，蒸湘如兄弟国，奔
“命来会。禀命载书，乃同轨以朝宗。”盖其形胜如此。合
江亭见韩文公诗，今名绿净阁，亦取文公诗中“绿净
不可唾”之句。退之贬潮阳时，盖自此横绝，取路以入
广东，故衡阳之南皆无诗焉。西廊外石磴，缘山谓之
西溪，有洼尊及唐李吉甫、齐映诸人题刻书之前有
《诸葛武侯新庙》，家兄至先为常平使者时所建，十五
日，舍舟遵陆，登回雁峰，郡南一小山也。世传“阳鸟不
过衡山”，至此而回。然闻桂林尚有雁声，又有此峰，预
南岳七十二峰之数，然相去已远矣。